CELEX: 32006R1117
Language: sl
Date: 2006-07-21 00:00:00
Title: Uredba Komisije (ES) št. 1117/2006 z dne  20. julija 2006  o plačilu klavne premije in dodatnih plačil v okviru veterinarskih ukrepov, ki urejajo zakol živali na Nizozemskem

21.7.2006   
            
            
               SL
            
            
               Uradni list Evropske unije
            
            
               L 199/9
            
         
      UREDBA KOMISIJE (ES) št. 1117/2006
   z dne 20. julija 2006
   o plačilu klavne premije in dodatnih plačil v okviru veterinarskih ukrepov, ki urejajo zakol živali na Nizozemskem
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1), in zlasti druge alinee člena 50 Uredbe,
   ob upoštevanju naslednjega:
   
               (1)
            
            
               Na Nizozemskem je bilo zaradi izbruha slinavke in parkljevke v letu 2001 in goveje spongiformne encefalopatije v letih med 2000 in 2003 govedo poslano v zakol v klavnice.
            
         
               (2)
            
            
               Nizozemski organi so za živali, zaklane v klavnici, začasno ustavili dodelitev klavne premije, določene v členu 11 Uredbe (ES) št. 1254/1999, in pripadajočih dodatnih plačil, določenih v členu 14 navedene uredbe. Vendar pa bi bili rejci teh živali do navedenih neposrednih plačil lahko upravičeni, če bi bili za zadevne živali izpolnjeni pogoji za upravičenost.
            
         
               (3)
            
            
               Da bi izpolnili legitimna pričakovanja rejcev, je treba dovoliti plačilo klavne premije in dodatnih plačil do 15. oktobra 2006 za živali, zaklane v klavnici v letu 2001 zaradi izbruha slinavke in parkljevke z uporabo Direktive Sveta 85/511/EGS z dne 18. novembra 1985 o uvedbi ukrepov Skupnosti za obvladovanje slinavke in parkljevke (2).
            
         
               (4)
            
            
               Iz istega razloga je treba to možnost določiti tudi za živali, zaklane v klavnici v letih 2000, 2001, 2002 in 2003 v okviru ukrepov za nadzor goveje spongiformne encefalopatije, sprejetih v skladu z Direktivo Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (3) ter z Uredbo Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (4).
            
         
               (5)
            
            
               Uredba Sveta (ES) št. 1782/2003 (5) je od 1. januarja 2005 črtala določbe Uredbe (ES) št. 1254/1999 o neposrednih plačilih. Zato ukrepov iz te uredbe ni mogoče dovoliti na podlagi navedenih določb, kar predstavlja poseben praktičen problem.
            
         
               (6)
            
            
               Treba je določiti, da se plačila, izvedena v skladu s to uredbo, dodelijo v okviru omejitev in skupnih zneskov.
            
         
               (7)
            
            
               Zneski klavne premije in dodatnih plačil bi bili lahko vključeni v vrednost živali, ki je bila izbrana za določitev odškodnine, dodeljene v skladu z Odločbo Sveta 90/424/EGS z dne 26. junija 1990 o odhodkih na področju veterine (6) in Odločbo Komisije 2001/652/ES z dne 16. avgusta 2001 o finančnem prispevku za izkoreninjenje slinavke in parkljevke na Nizozemskem v letu 2001 (7). Plačilo klavne premije in dodatnih plačil bi v tem primeru pripeljalo do prekomerne kompenzacije upravičencev. Treba je določiti, da pristojni nizozemski organi pred dodelitvijo klavne premije in dodatnega plačila zagotovijo, da do tega ne bo prišlo.
            
         
               (8)
            
            
               Ker je namen te uredbe urediti položaj iz let 2000 do 2003, je treba določiti, da začne ta uredba veljati takoj.
            
         
               (9)
            
            
               Ukrepi, predvideni s to uredbo, so v skladu z mnenjem Upravljalnega odbora za govedino in teletino –
            
         SPREJELA NASLEDNJO UREDBO:
   Člen 1
   1.   Klavna premija in dodatna plačila se lahko na Nizozemskem dodelijo do 15. oktobra 2006 za živali, zaklane v klavnici v letu 2001 zaradi izbruha slinavke in parkljevke v skladu z Direktivo 85/511/EGS.
   2.   Prav tako se lahko dodeli klavna premija in dodatna plačila za živali, ki so bile zaklane v klavnici zaradi ukrepov za nadzor goveje spongiformne encefalopatije v skladu z Direktivo 90/425/EGS in Uredbo (ES) št. 999/2001 v obdobju njune uporabe, najprej 1. januarja 2000 in najkasneje 31. decembra 2003.
   Člen 2
   1.   Za dodelitev klavne premije pristojni nizozemski organ zagotovi, da so živali ob zakolu izpolnjevale naslednje pogoje za upravičenost:
   
               (a)
            
            
               biki, voli, krave in telice so bili stari najmanj osem mesecev;
            
         
               (b)
            
            
               teleta so bila stara več kot en mesec in manj kot sedem.
            
         Premija se plača rejcu, ki je živali redil najmanj dva meseca in so bile po tem obdobju v manj kakor enem mesecu zaklane.
   2.   Klavna premija se dodeli v okviru neuporabljenega dela nacionalne omejitve 1 207 849 odraslih govedi in 1 198 113 telet vsako leto.
   Znesek klavne premije se določi na upravičeno žival iz poglavja 1(a) na 27 EUR za koledarsko leto 2000, na 53 EUR za koledarsko leto 2001 in na 80 EUR za koledarski leti 2002 in 2003.
   Znesek klavne premije se določi na upravičeno žival iz poglavja 1(b) na 17 EUR za koledarsko leto 2000, na 33 EUR za koledarsko leto 2001 in na 50 EUR za koledarski leti 2002 in 2003.
   Člen 3
   Pristojni nizozemski organ izvede dodatna plačila na žival in na enoto klavne premije glede na objektivna merila, ki obsegajo zlasti posebne strukture in pogoje proizvodnje, ter pri tem zagotovi enako obravnavo rejcev ter se ogiba kakršnemu koli izkrivljanju trga ali konkurence. Takšna plačila niso vezana na nihanja tržnih cen.
   Dodatna plačila se dodelijo v okviru neuporabljenega dela skupnega zneska v višini 8,4 mio EUR za leto 2000, 16,9 mio EUR za leto 2001 in 25,3 mio EUR za vsako od let 2002 in 2003.
   Člen 4
   Zneski klavne premije in dodatnih plačil se dodelijo, če niso bili vključeni v vrednost, ki je bila določena za plačilo odškodnine za zadevne živali v skladu z odločbama 90/424/EGS in 2001/652/ES, niti niso bili dejansko plačani v ta namen.
   Člen 5
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 315, 26.11.1985, str. 11. Direktiva, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).
   
      (3)  UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).
   
      (4)  UL L 147, 31.5.2001, str. 1. Uredba, kakor je bila nazadnje spremenjena z Uredbo Komisije (ES) št. 1041/2006 (UL L 187, 8.7.2006, str. 10).
   
      (5)  UL L 270, 21.10.2003, str. 1. Uredba, kakor je bila nazadnje spremenjena z Uredbo Komisije (ES) št. 953/2006 (UL L 175, 29.6.2006, str. 1).
   
      (6)  UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).
   
      (7)  UL L 230, 28.8.2001, str. 8.